O NÁS
Sme TITANS freelancers a už viac ako 8 rokov poskytujeme služby v oblasti outsourcingu IT freelancerov.
Sme inovatívni. Sme nezávislí. Sme féroví a priami. Sme TITANI! Posilňujeme IT tímy, na ktorých chýbajú tí správni ľudia. Freelancerom ponúkame projekty, ktorými sa neboja pochváliť. Spolupracujeme s viac ako 300 globálnymi spoločnosťami na Slovensku a v zahraničí.
Toto sú čísla, ktoré hovoria za nás:
- viac ako 10 000 dostupných IT špecialistov
- viac ako 955 alokovaných TITANov
- 138 150 dodaných Mandayov
- 683 vyzbrojených IT projektov
Nestačí? Tak sa zastavte alebo si zavolajme a povieme si viac.
PONUKA PRE FIRMY
Potrebujete pružne riadiť veľkosť vašich IT tímov, získať ASAP ďalších IT špecialistov, či znížiť mzdové náklady? TITANS freelancers ponúka extra svaly pre vaše IT projekty. Pomôžeme vám rýchlo, odborne a jednoducho rozšíriť interné tímy o vysoko kvalifikovaných odborníkov, ktorí sú tou správnou posilou pri realizácii vašich projektov.
Naša spoločnosť predstavuje silného a spoľahlivého partnera vo svete IT outsourcingu. Zaručujeme odbornosť, férovosť, individuálny prístup a vysoké nasadenie. Nestrácajte čas dlhými výberovými procesmi. Predvýber vhodných kandidátov urobíme za vás a vy sa môžete sústrediť na váš kľúčový biznis.
Viac informácií o možnostiach spolupráce a ponuku našich služieb nájdete v sekcii Pre firmy.
PONUKA PRE IT FREELANCEROV
Láka ťa freelancing? Nevieš ako a kde začať? Nechaj to na nás!
Sme tu pre tých, ktorí chcú vykročiť z radu a vstúpiť do ozajstného sveta IT freelancingu s erbom prilby na prsiach. Pomôžeme ti zažiť freelance IT svet priamej komunikácie, vzťahov a súdržnosti, ktorý sme spolu vytvorili a ktorý deň čo deň zveľadujeme.
Radi ti poradíme aj v oblasti účtovníctva. Jedno bez druhého proste nejde.
Ak je aj v tvojej DNA zakorenená radosť z nových výziev a chuť pokoriť ich, neváhaj a pridaj sa k TITANOM.
Viac informácii nájdeš v sekcii IT freelanceri.
ETICKÝ KÓDEX
TITANS FREELANCERS
1. ZODPOVEDNOSŤ
- Dodržiavame všetky právne predpisy, zákonné normy a zmluvné ustanovenia.
- Dodržiavame etické pravidlá, konáme čestne, budujeme dobré meno spoločnosti a svojím správaním neznižujeme jej dôveryhodnosť v očiach verejnosti.
- Predchádzame situáciám, ktoré môžu viesť ku konfliktu záujmov.
Ťažíme z nadobudnutých obchodných skúseností a pri spolupráci s partnermi vychádzame vždy z platných právnych noriem a morálnych zásad s jednoznačným cieľom posilniť a zachovať dobré meno TITANS freelancers v očiach verejnosti na Slovensku i v zahraničí.
2. REŠPEKT
- Rešpektujeme svojbytnosť, osobitosť a jedinečnosť každého človeka (pohlavie, rasa, vek, zdravotný stav, národnostný pôvod, etnická príslušnosť, sexuálna orientácia, náboženské a politické presvedčenie).
- Chránime životné prostredie (tlač na recyklovaný papier, repasovanie náplní do tlačiarní, elektronické spracovávanie a zasielanie dokumentov).
Jedným z najdôležitejších aspektov správnej spolupráce a komunikácie je rešpektovanie základných ľudských práv a slobôd. Rovnaký dôraz kladieme aj na šetrenie životného prostredia, čím myslíme i na budúcnosť ďalších generácií.
3. SPOĽAHLIVOSŤ
- Zakladáme si na rýchlych reakciách a včasnej spätnej väzbe.
- Plníme všetky naše finančné záväzky.
- Neustále posilňujeme našu finančnú kondíciu a vyhýbame sa nežiaducim rizikám.
Systém komunikácie máme nastavený tak, aby sme našich partnerov vždy včas a správne informovali. Naším cieľom je, aby spoločnosť TITANS freelancers bola spoľahlivým partnerom v oblasti efektívneho odovzdávania informácii a finančnej stability.
4. DISKRÉTNOSŤ
- Dodržiavame zákon o ochrane osobných údajov a pristupujeme k spracovaniu osobných údajov, ako aj k informáciám získaných od tretích strán osobitne dôverne.
- Garantujeme bezpečnosť údajov a informácií využívaním dostupných technológií s najmodernejšími bezpečnostnými prvkami.
Rešpektujeme právo na súkromie. S osobnými údajmi nakladáme výlučne v súlade s účelom, na ktorý nám boli so súhlasom tretej strany poskytnuté.
5. ORIENTÁCIA NA KLIENTA
- Načúvame klientom, aby sme splnili ich požiadavky a očakávania.
- Vedieme otvorený dialóg s cieľom budovať trvalo udržateľný vzťah založený na dôvere.
- Profesionálne vystupovanie na každej komunikačnej úrovni je pre nás samozrejmosťou.
S našimi klientmi vždy komunikujeme otvorene a profesionálne. Budujeme dlhodobé partnerstvo založené na vzájomnej dôvere. Robíme to v záujme spolupráce postavenej na dôvere a ústretovosti, aby sme pre našich klientov boli vždy silným a spoľahlivým partnerom.
6. KOMUNIKÁCIA S TITANMI
- Vychádzame z jedinečnosti každého freelancera, a preto je naša komunikácia postavená na individuálnom prístupe.
- Sme otvorení spoločnému hľadaniu riešení vzniknutých situácií.
- V komunikácii sme vždy ústretoví, hoci náročnosť našich požiadaviek je vysoká.
Vnímame špecifickosť každého z našich TITANOV, preto našu komunikáciu vždy staviame na individuálnom prístupe. Hoci kladieme veľký dôraz na náročnosť našich požiadaviek, je pre nás ústretový prístup pri hľadaní spoločných riešení samozrejmosťou.